Document ID: 31969R1265

KOMISSION ASETUS (ETY) N:o 1265/69,
annettu 1 päivänä heinäkuuta 1969,
interventioelinten ostamaan sokeriin sovellettavista laadunmääritysmenetelmistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on muutettuna asetuksella (ETY) N:o 2100/68(2), ja erityisesti sen 9 artiklan 8 kohdan,
sekä katsoo, että
interventioelinten sokerin ostojen soveltamista koskevista yksityiskohtaisista säännöistä 26 päivänä kesäkuuta 1968 annetussa komission asetuksessa (ETY) N:o 782/68(3) valkoiselle sokerille ja raakasokerille vahvistetaan erilaiset laatuominaisuudet; yhtenäinen yhteisön tason sääntely on tarpeen estämään jäsenvaltioita soveltamasta erilaisia menetelmiä näiden laatuominaisuuksien määrittämiseen,
tätä sääntelyä tehtäessä on käytettävä yleisesti tunnustettuja tutkimusmenetelmiä,
kyseisiä menetelmiä olisi sovellettava interventioelinten tekemiin ostoihin asetuksen N:o 1009/67/ETY täytäntöönpanosta ottaen huomioon, että näiden menetelmien puuttuessa sopimuksia on tehty varauksin, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksessa (ETY) N:o 782/68 tarkoitetut sokerin laatuominaisuuksien määritysmenetelmät vahvistetaan siten kuin liitteessä osoitetaan.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Interventioelinten tekemien ostojen osalta sitä on noudatettava 1 päivästä heinäkuuta 1968.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä heinäkuuta 1969.

Labels: 3
17
6